વિશ્વભરના ઓટોમોબાઇલ સેક્ટરમાં જાણીતી કાર નિર્માતા કંપની લેમ્બોર્ગિની દ્વારા પોતાની નવા કાર હુરાકૈને લોન્ચ કરવામાં આવી છે. જોકે હુરાકૈનને ભારત સિવાયના અન્ય દેશોમાં પહેલાંથી જ લોન્ચ કરી દેવામાં આવી હતી. નવી લેમ્બોર્ગિની હુરાકૈનની કિંમત અંગે વાત કરીએ તો એક્સ શો રૂમ દિલ્હી અનુસાર તેની કિંમત 3.43 કરોડ રૂપિયાની આસપાસ હશે. નવી ઇટાલિયન સુપર કાર અંગે વાત કરીએ તો તેમાં શાર્પ એજ્સ, ટ્રેડિશનલ લેમ્બોર્ગિની ડિઝાઇન, એન્જીનમાં રેડિએટર્સને કૂલ કરી શકે એ માટે ફ્રન્ટમાં લાર્જ એર વેન્ટ્સ આપવામાં આવ્યું છે, તેમજ આ કારને વજનમાં હળવી રાખવા માટે તેમાં એલ્યુમિનિયમ અને ફાઇબરનો ઉપયોગ કરવામાં આવ્યો છે. કારનું ઇન્ટિરીયર શાનદાર છે, તેમાં મોટું 12.3 ઇન્ચનું ટીએફટી ડિસપ્લે છે.